Bjørnafjordbrua

Bjørnafjordbrua er ei planlagt flyteskråkabelbru på E39 over Bjørnafjorden mellom kommunene Bjørnafjorden og Tysnes i Vestland fylke. Brua blir en del av det planlagte veiprosjektet Hordfast. 

Brua vil få en totallengde på ca. 5,5 kilometer. Den vil da bli mer enn dobbelt så lang som Drammensbrua og dermed Norges lengste bro. Brua vil også bli verdens lengste flytebro. Bjørnafjordbrua er planlagt som en «søsterbro» til Nordhordlandsbrua med samme type konstruksjonsprinsipp (kurva flytebro med skråkabelspenn). Mesteparten av brua vil bli en lav flytebro med en seilingshøyde på 11 meter, med et høyt ettårns skråkabelhovedspenn på sørsiden av brua med en seilingshøyde på ca. 50 meter sånn at alle store skip skal kunne passere under brua. Det A-formede brotårnet vil bli 200 meter høyt.

Brua har tidligere vært planlagt som en rørbro under havoverflaten, deretter som en hengebro med flytende tårn, før den nåværende og endelige planen om en flytebro med skråkabelspenn.

Se også
Tysnesbrua

Referanser

Eksterne lenker 
 Statens vegvesens side for fjordkryssing av Bjørnafjorden
 Illustrasjonsvideo av Bjørnafjordbrua på YouTube, publisert av Statens vegvesen

Fremtidige hendelser
Flytebroer
Skråkabelbroer
Veibroer i Vestland
Veier i Bjørnafjorden
Veier i Tysnes